Nr. L 66/14 13. 3. 91 De Europæiske Fællesskabers Tidende KOMMISSIONENS FORORDNING (EØF) Nr. 593/91 af 12. marts 1991 om ændring af forordning (EØF) nr. 1766/85 om de valutakurser, der skal anvendes ved fastsættelse af toldværdien KOMMISSIONEN FOR DE EUROPÆISKE FÆLLESSKABER HAR — . under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (FØF) nr. 1224/80 af 28. maj 1980 om varers toldværdi (!), senest ændret ved forordning (EØF) nr. 4046/89 (?), særlig artikel 9 og 19, og ud fra følgende betragtninger : Med henblik på gennemførelsen af artikel 9, stk. 1, i forordning (EØF) nr. 1224/80 og en ensartet anvendelse af Den Fælles Toldtarif bør der fastsættes fælles regler og kriterier for de valutakurser, der skal anvendes ved fastsæt- telse af toldværdien ; disse regler og kriterier har hidtil været fastsat i Kommis- sionens forordning (EØF) nr. 1766/85 (?) ; på grundlag af de erfaringer, der er indhøstet, siden forordning (EØF) nr. 1766/85 trådte i kraft, kan det konstateres, at anvendelse af en månedlig valutakurs, som kan justeres i tilfælde af store svingninger i valutakur- serne, på samme måde som det er tilfældet på andre områder, vil kunne bidrage mærkbart til at forenkle klare- rerens og toldvæsenets arbejde ; for at forenkle toldbehandlingen yderligere bør det desuden gøres muligt for klarereren kun at anvende én valutakurs, selv om der i den af en periodisk angivelse omfattede periode kunne anvendes flere kurser, forudsat at dette valg ikke har negativ indflydelse på det skyldige toldbeløb ; de i denne forordning fastsatte foranstaltninger er i over- ensstemmelse med udtalelse fra Toldværdiudvalget — ()) EFT nr. L 134 af 31. 5. 1980, s. 1. () EFT nr. L 388 af 30. 12. 1989, s. 24. () EFT nr. L 168 af 28. 6. 1985, s. 21. UDSTEDT FØLGENDE FORORDNING : Artikel 1 I forordning (EØF) nr. 1766/85 foretages følgende ændringer : 1) Artikel 2 og 4 affattes således : »Årtikel 2 1. Hvis der ved fastsættelsen af toldværdien af en vare indgår elementer, der er angivet i en anden valuta end valutaen for den medlemsstat, hvor fastsættelsen finder sted, skal valutakursen til fastsættelse af værdien i den pågældende medlemsstats valuta i henhold til artikel 9 i forordning (EØF) nr. 1224/80 være den kurs, der noteres på månedens næstsidste onsdag og offent- liggøres samme eller følgende dag. 2. Den kurs, der noteres på månedens næstsidste onsdag, finder anvendelse i hele den følgende måned, medmindre den erstattes af en ny kurs, som fastsættes i medfør af artikel 4. 3. Hvis en valutakurs ikke noteres på den i stk. 1 nævnte næstsidste onsdag eller, selv om den er noteret, ikke offentliggøres samme eller følgende dag, skal den senest noterede kurs for den pågældende valuta, der er offentliggjort inden for de foregående fjorten dage, anses for at være den på den pågældende onsdag note- rede kurs.« »Artikel 4 1. Hvis en kurs, der er noteret på månedens sidste onsdag og offentliggjort samme eller følgende dag, afviger med 5 % eller derover fra en i medfør af artikel 2 fastsat kurs med anvendelse fra den følgende måned, erstatter den fra sidstnævnte måneds første onsdag den pågældende kurs som den kurs, der skal anvendes i henhold til artikel 9 i forordning (EØF) nr. 1224/80. 2.  Hvis en kurs, der er noteret på en hvilken som helst onsdag i løbet af den i førnævnte bestemmelser omhandlede  anvendelsesperiode og offentliggjort samme eller følgende dag, afviger med 5 % eller derover fra den kurs, der anvendes i medfør af denne forordning, erstatter den fra den følgende onsdag den pågældende kurs og anvendes som den kurs, der skal anvendes i henhold til artikel 9 i forordning (FØF) nr. 1224/80. Sidstnævnte kurs finder anvendelse til den igangværende måneds udgang, forudsat at den ikke ændres i medfør af dette stykkes første punktum.